เขียนย่อหน้าเกี่ยวกับ เหตุผลที่หุ้น IPO เป็นหุ้นที่มีการเก็งกำไรสูง
เหตุผลที่หุ้น IPO เป็นหุ้นที่มีการเก็งกำไรสูง เราขอแบ่งออกเป็น 4 ข้อหลักๆ ด้วยกัน ข้อแรกนั่นก็คือ ไม่มีประวัติราคาหุ้นให้นักเก็งกำไรได้จดจำ เป็นผลให้ราคาหุ้นที่เหมาะสม จะเป็นเท่าไรก็ได้ในระยะเวลาสั้นๆ ข้อที่ 2 คือ มีจำนวนหุ้นหมุนเวียนน้อยและมีขนาดเล็ก มีโอกาสที่ราคาจะสูงขึ้นหากมีการซื้อหุ้นจำนวนมากในช่วงเวลาสั้นๆ ข้อที่ 3 คือ มีผลประกอบการที่สั้นแต่น่าประทับใจ มีสัญญาณว่ากำไรจะดีกว่าเดิมในอนาคต และเหตุผลข้อสุดท้าย คือ ต้องมีคนเข้ามาดูแลหุ้น

บทเรียนจากย่อหน้านี้

การที่หุ้น IPO เป็นหุ้นที่มีการเก็งกำไรสูงนั้นมีหลายเหตุผล 

ข้อแรกก็คือ  มันยังไม่เคยมีประวัติเรื่องราคาหุ้นที่จะให้นักเก็งกำไรจดจำ 
ดังนั้นราคาที่ “เหมาะสม”  อาจจะเป็นเท่าไรก็ได้ในระยะเวลาอันสั้น  ไม่เหมือนหุ้นที่อยู่มานานที่นักลงทุนมักจะจำได้หรือรู้ว่าราคามันเคยขึ้นไปถึงกี่บาทและลงมาที่เท่าไรซึ่งทำให้ดูเหมือนว่ามันมี “กรอบของราคา” ที่จะไม่ผ่านไปได้ง่าย ๆ

ข้อสอง  หุ้น IPO นั้นมักจะมีขนาดเล็กและจำนวนหุ้นหมุนเวียนยิ่งน้อย
เช่นแค่ 25-30% ของหุ้นทั้งหมด  ถ้ามีคนเข้าไปซื้อหุ้นจำนวนมากในเวลาอันสั้น  ทำให้หุ้นถูก  “ต้อนเข้ามุม”  ราคาก็มีโอกาสสูงขึ้น “ทะลุฟ้า” และโดยเฉพาะในวันแรกที่เพดานราคาสามารถขึ้นไปได้ถึงหลายร้อยเปอร์เซ็นต์  การเข้าไปเล่นก็จะสนุกสุดเหวี่ยง

ข้อสาม หุ้น IPO มักจะมีประวัติหรือผลประกอบการสั้นแต่ “น่าประทับใจ”  
หรืออย่างน้อยก็มี สตอรี่หรือเรื่องราวที่สัญญาว่าจะ “โตระเบิด”  กำไรในอนาคตจะดีกว่าเดิมมาก  ดังนั้น ค่า PE ที่มักจะสูงอยู่แล้วก่อนเข้าตลาดก็จะยิ่งสูงขึ้นไปอีก  และนี่ก็คือ “หุ้นเติบโต” ที่ราคาต้องขึ้น  เหมาะอย่างยิ่งกับการเก็งกำไร

อีกเหตุผลหนึ่งที่สำคัญก็คือ  หุ้น IPO จะต้องมีคนเข้ามา “เล่นหรือดูแล”  
ไล่ตั้งแต่เจ้าของหุ้น  นักลงทุนรายใหญ่  ที่ปรึกษาการเงิน  หรือแม้แต่สถาบันในบางกรณี  นักลงทุนคิดว่า  อย่างน้อยพวกเขาคงไม่ปล่อยให้  “ต่ำจอง”  ตั้งแต่วันแรก ๆ  เหนือสิ่งอื่นใดก็คือ  ไม่มีใครมีต้นทุนต่ำกว่าราคา IPO  และแม้ว่าเจ้าของหุ้นจะมีต้นทุนต่ำกว่ามาก  แต่พวกเขาก็มักจะถูก Silent Period หรือเวลาห้ามขายหุ้นระยะหนึ่ง  หรือไม่ก็ไม่ขายเพราะต้องดูแลหรือประคองไม่ให้ราคาหุ้นต่ำกว่าจองซึ่งจะทำให้ “เสียชื่อเสียง”  และทำลายอนาคตหุ้นของตนเอง
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน